SOLAMENTE 


HESUKRISTU 


TA SALBA 


I e lo duna lus na un yu hòmber, i lo bo yam'é Hesus, pasobra 
E lo salba su pueblo di nan pikánan. Mateo 1:21 


Pasobra Dios a stima mundu asina tantu ku El a duna su 
úniko Yu, pa ken ku kere den djE no bai perdí, ma tin bida 
eterno. Juan 3:16 


Hesus a bis'é: Ami ta e kaminda, e bèrdat i e bida. Ningun 
hende no ta yega serka e tata, sino pa medio di mi. Juan 14:6 


| no tin salbashon den ningun otro, pasobra bou di shelu no 
tin ningun otro nòmber duná na hende, pa medio di kua nos 
mester wòrdu salbá. Echonan 4:12 


Pasobra mi a entregá na boso promé ku tur kos loke ami 
tambe a risibí, ku Kristu a muri pa nos pikánan, segun e 
Skrituranan; i ku el a wòrdu dera, i ku el a resusitá 


riba e di tres dia segun e skrituranan: 

1 Korintionan 15:3-4 Y + 
Den djE nos tin redenshon pa medio di su 

sanger, e pordon di nos pikánan, segun e E TO 


rikesa di su grasia. Efesionan 1:7 Ana the gospel mus se puts 


ations. MARK 13:10 


Tin kuater bèrdat ku nos mester komprondé kompletamente: 
1. Dios ta stima bo asina tantu. 

E ke pa bo tin bida eterno den shelu serka djE. 

Pasobra Dios a stima mundu asina tantu ku El a duna su úniko 
Yu, pa ken ku kere den djE no bai perdí, ma tin bida eterno. 
Juan 3:16 

E ke pa bo tin un bida abundante i signifikante serka djE. 
Ladron ta bini pa hòrta, pa mata i pa destruí. Mi a bini pa nan 
por tin bida i pa nan por hañ'é na abundansia. Juan 10:10 


Apesar di esaki, hopi hende no ta eksperensiá un bida ku 
sentido i no ta sigur si nan tin bida eterno pasobra... 

2. Hende ta pekaminoso di naturalesa. Ta p'esei e ta separá 
for di Dios. 

Tur a peka. 

Pasobra tur a peka, i ta falta e gloria di Dios; Romanonan 3:23 
Pasobra amor pa plaka ta e rais di tur maldat... 

1 Timoteo 6:10 

E pago di piká ta morto. 

Pasobra e pago di piká ta morto... Romanonan 6:23 


Beibel ta spesifiká dos tipo di morto: 

e Morto físiko 

I meskos ku hende ta stipulá pa muri un biaha so, i despues 
di esaki e huisio. Hebreonan 9:27 

e Morto spiritual òf separashon eterno for di Dios den fièrnu 
Ma esnan temeroso, incredulo, abominabel, asesino, 
prostituta, bruhonan, adoradó di ídolo i tur gañadó, lo haña 
nan parti den e lago ku ta kima ku kandela i suafel, kual ta e 
di dos morto. Revelashon 21:8 


Si hende ta separá for di Dios pa motibu di su piká, kiko ta 
e solushon pa e problema aki? Hopi bia nos ta pensa ku e 
solushonnan ta: religion, bon obra, i bon manera. Pero tin 
un solushon so di Dios. 

3. Hesukristu ta e úniko kaminda pa shelu. 

Esaki ta e deklarashon di Dios. 

Hesus a bis'é: Ami ta e kaminda, e bèrdat i e bida. Ningun 
hende no ta yega serka Dios, e Tata, sino pa medio di Mi. 
juan 14:6 


El a paga e kastigu kompleto pa nos pikánan. 

Pasobra Kristu tambe a sufri un biaha pa piká, e hustu pa 
e inhustunan, pa e por a hiba nos serka Dios. 1 Pedro 3:18 
Den djE nos tin redenshon pa medio di su sanger, e 
pordon di nos pikánan, segun e rikesa di su grasia. 
Efesionan 1:7 

E tin e promesa di bida eterno. 

Esun ku kere den e Yu tin bida eterno. | esun ku no kere e 
yu lo no mira bida; ma e rabia di Dios ta keda riba dje. 
juan 3:36 

Pasobra e pago di piká ta morto; ma e don di Dios ta bida 
eterno pa medio di Hesukristu nos Señor. Romanonan 6:23 


4. Nos mester kere den Hesukristu pa nos por wòrdu salbá. 
Nos salbashon ta debí na e grasia di Dios pa medio di fe 
den Hesukristu. 

Pasobra pa medio di grasia boso a wórdu salbá pa medio 
di fe; i esei no ta di boso mes: e ta un don di Dios: no di 
obranan, pa ningun hende no gaba. Efesionan 2:8-9 
Pasobra ken ku invoká e nòmber di Señor lo wòrdu salbá. 
Romanonan 10:13 


Orashon di Pekadó 

Resa esaki ku fe: 

Señor Hesus, masha danki pa stima mi. Mi ta konfesá ku mi ta 
un pekadó i mi ta pidi bo pordon. Danki pa bo morto na krus, 
entiero, i resurekshon pa paga pa tur mi pikánan. Mi ta konfia 
bo komo mi Señor i Salbador. Mi ta aseptá bo regalo di bida 
eterno i mi ta entregá mi bida na bo. Yudá mi obedesé tur bo 
mandamentunan i ta agradabel den bo bista. Amen. 


Si bo a konfia den Hesukristu, lo siguiente a pasa ku bo: 

e Awor, bo tin bida eterno serka Dios. 

I esaki ta e boluntat di Esun ku a manda Mi, ku tur ku mira e 
Yu i kere den djE tin bida eterno; Juan 6:40 

e Tur bo pikánan a wòrdu pagá i pordoná. 

(pasado, presente, futuro) 

Ma e hòmber akí, despues ku El a ofresé ún sakrifisio pa piká 
pa semper, a sinta na man drechi di Dios; Hebreonan 10:12 
+ Bo ta un kreashon nobo den bista di Dios. E ta e komienso 
di bo bida nobo. 

P'esei, si un hende ta den Kristu, e ta un kriatura nobo: 
kosnan bieu a pasa bai; mira, tur kos a bira nobo. 

2 Korintionan 5:17 

e Bo a bira un yu di Dios. 

Ma tur esnan ku a risibí E, El a duna nan poder pa bira yunan 
di Dios, esta, esnan ku ta kere den Su nòmber. Juan 1:12 


Bon obranan no ta un manera pa nos wordo salba, pero un 
prueba of fruta di nos salbacion. 

Pasobra nos ta su obra, kreá den Kristu Hesus pa bon 
obranan, ku Dios a prepará di antemano pa nos kana den 
nan. Efesionan 2:10 

Bendishon pa bo! 


